Hej
Da jeg ingen besked havde fået om at min post var ankommet og at afsender havde sendt for en uge siden, gik jeg på posthuset i dag for at høre om de overhovedet havde den. Det havde de da. Og den meget søde ekspedient fortalte at jeg også burde have fået en mail, da de får modtagers mailadresse af afsender. Så slår hun nummeret op og opdager at der slet ikke er kvitteret formodtagelsen hos dem! Så det måske er derfor jeg ingen mail har fået! Hun vil printe data og gå videre med det, for det er en stor fejl siger hun. Og så er det jeg bliver meget i tvivl om sikkerheden hos PostDanmark.
Det er simpelthen ikke i orden! Og vidner om sjusk og respektløshed overfor både afsender og modtager!
Når jeg får pakker via GSL er der aldrig nogen slinger i valsen. Jeg får SMS med det samme, og pakkerne er aldrig ramponerede som når de bliver sendt hos jer. 
Hos supermarkedernes kasselinie er der noget man kalder "kærlig varebehandling". Måske I skulle overveje det samme med de værdigenstande jeres kunder overlader i jeres varetægt. Husk at det er andre menneskers ejendele I håndterer! I får høj betaling for at fragte og levere - ikke raketvidenskab - og så burde der altså være en mere respektfuld håndtering og pålidelig levering.

Jeg har for nylig oplevet at miste et maxibrev leveret til min adresse hvor jeg har modtagerflex. Samme dag den 16/8 ligger der 2 modtagerflex sedler i min brevsprække. Den ene er til en pakke jeg har fået fra ASOS som korrekt var placeret i mit haveskur. Den anden var der ikke! På den ene seddel står der "sat mellem tremmer" og med et spørgsmålstegn i afsenderfeltet. Der er ingen tremmer i mit haveskur, men derimod har jeg en bænk foran mit hjem med tremmer. Pakken er ingen steder. Jeg ringer til kundeservice som vil sørge for jeg bliver ringet op. Efter 3 dage er der intet opkald kommet og jeg ringer igen. Medarbejderen kan ikke se hvorfor min sag ikke er kommet videre! Dagen efter ringer afdelingchefen fra Silkeborg brevpost som er meget svær at få hjælp af. Han mener ikke at hans kompetente ansatte har placeret mit brev forkert. Han får fat på det pågældende postbud som siger at hun godt kunne huske at have skrevet sedlen, og at døren til mit haveskur var låst og at hun havde presset det ind mellem tremmerne og at det var asos pakken. For det første havde jeg fortalt chefen at den pakke jeg havde modtaget var fra asos, for det andet har jeg ikke lås på mit haveskur og for det tredje er der ingen tremmer der og for det fjerde så er det da mærkeligt at skrive et ? ud for afsender når der står asos med store bogstaver på den pakke hun påstår at have afleveret. Derimod passer det meget bedre på den pakke jeg mangler!
Det er løgn fra start til slut - og her slutter det så! Det andet brev var en privat forsendelse med høj værdi for mig, og selvom jeg har taget billeder og vist afdelingschefen i en mail hvorfor den ansattes forklaring ikke hænger sammen, så svarer han mig ikke!
Og jeg ved ærlig talt ikke hvad jeg skal gøre. Brevet har været ved min dør, men er tydeligvis placeret et andet sted end det aftalte modtagerflex sted. Har hun sat det i mellem nogle tremmer i bænken foran min dør, som ligger 1 meter fra offentlig sti - ja så har enhver kunne tage den.

Jeg er frustreret over den manglende hjælp og den ansvarsløshed jeg har mødt i denne sag, og kan ikke forstå at jeg skal bøde fordi et postbud ikke gør sit arbejde godt nok og at chefen ikke formår at opklare fejlen og drage til ansvar. Det er min ejendel de ikke har leveret korrekt, og alligevel er det mig der er taberen fordi afsender ikke har sendt som en forsikret pakke. Det er jo vanvid! En sådan forretningsgang tolererer man ingen andre steder i dansk erhvervsliv. Det viser en ligegyldighed overfor kunden og den ydelse de betaler for. Det er da ikke noget argument at man skal betale over det dobbelte for at sende om forsikret pakke, for hvorfor er det overhovedet nødvendigt at skulle det? Burde alle forsendelser ikke behandles med førsteprioritet og sikkerhed? Hvorfor den forskel? Hvorfor kan man ikke regne med 100% altid? 
Og hvorfor er der ingen steder man kan henvende sig?